

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.19 | 2024. gada 28. novembrī |

**11.**

# Par Ogres novada pašvaldības Vispārējā tipa pansionāta “Madliena” maksas pakalpojumu un ēdināšanas pakalpojumu izcenojumu apstiprināšanu

# 

Ogres novada pašvaldībā (turpmāk – Pašvaldība) saņemts Vispārējā tipa pansionāta “Madliena” 2024. gada 14. oktobra iesniegums Nr.1-7/54 (reģistrēts Pašvaldībā 2024. gada 14. oktobrī ar Nr. 2-4.1/5136) par nepieciešamību pārskatīt maksas pakalpojumu izcenojumus. Iesniegumu 2024. gada 30. oktobrī sēdē izskatīja Pašvaldības Maksas pakalpojumu izcenojumu aprēķinu un atlīdzības noteikšanas komisija.

Pamatojoties uz Sociālo pakalpojumu un sociālās palīdzības likuma 8. panta pirmo daļu, Pašvaldību likuma 10. panta pirmās daļas 21. punktu un ņemot vērā Pašvaldības Maksas pakalpojumu izcenojumu aprēķinu un atlīdzības noteikšanas komisijas 2024. gada 30. oktobra sēdes protokolu Nr. 21,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** šādus Ogres novada pašvaldības Vispārējā tipa pansionāta “Madliena” (turpmāk – Pansionāts) maksas pakalpojumu izcenojumus:
   1. uzturēšanās maksa Pansionātā – 35,00 EUR (trīsdesmit pieci *euro*) diennaktī;
   2. uzturēšanās maksa Pansionāta paaugstināta komforta vienvietīgā istabā – 38,00 EUR (trīsdesmit astoņi *euro*) diennaktī;
   3. maksa par mikroautobusa Renault Trafic izmantošanu – 25,00 EUR (divdesmit pieci *euro*) par vienu stundu pašvaldības autonomo funkciju veikšanai;
   4. maksa par ēdināšanas pakalpojumu Pansionāta darbiniekiem - 2,50 EUR (divi *euro* un 50 centi) par vienu ēdienreizi.
2. **Noteikt**, ka Pansionāta maksas pakalpojumu un ēdināšanas pakalpojumu izcenojums stājas spēkā 2025. gada 1. janvārī.
3. **Noteikt**, ka Ogres novada pašvaldības domes 2023. gada 27. janvāra lēmums “Par Ogres novada pašvaldības Vispārējā tipa pansionāta “Madliena” maksas pakalpojumu un ēdināšanas pakalpojumu izcenojumu apstiprināšanu” (protokols Nr. 1; 10.) zaudē spēku 2024. gada 31. decembrī.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)